උතුරු- මධ්‍යම අධිවේගී මාර්ගය ජනතා අයිතියට පත් කිරීමට අවශ්‍ය පියවර කඩිනම් කරන්නැයි එම ව්‍යාපෘතියේ ඉදිකිරීම් සිදුකරන කොන්ත්‍රාත් සමාගම්වලට අග්‍රාමාත්‍ය මහින්ද රාජපක්ෂ උපදෙස් ලබාදී තිබෙනවා.උතුරු මධ්‍යම අධිවේගී මාර්ගයේ ඉදිකිරීම් නිසි පරිදි සිදු නොවන බවට ලැබුණු පැමිණිලි මත එම ව්‍යාපෘතියේ දෙවැනි අදියරේ ඉදිකිරීම් නිරීක්ෂණය කිරීම සඳහා අග්‍රාමාත්‍යවරයා  අද (19) සහභාගි වූ අවස්ථාවේදීයි මේ බව සඳහන් කළේ.එහිදී අධිවේගී මාර්ගයේ මීරිගම සිට රිලෝළුව කොටසේ ඉදිකිරීම් කටයුතු ක්‍රියාත්මක කරන ICC ප්‍රධාන මෙහෙයුම් මධ්‍යස්ථානය ද අග්‍රාමාත්‍යවරයා නිරීක්ෂණය කර තිබෙනවා.ව්‍යාපෘති භාර අධ්‍යක්ෂවරයා අධිවේගී මාර්ගයේ ඉදිකිරීම්වල වත්මන් තත්ත්වය සම්බන්ධයෙන් අග්‍රාමාත්‍යවරයට දීර්ඝ පැහැදිළි කිරීමක් සිදුකර තිබෙනවා.